24.2.2022
MT
Il-Ġurnal Uffiċjali tal-Unjoni Ewropea
C 88/103
Densità: id-densità minima tat-tħawwil tad-dwieli hija ta’ 5 000 pjanta għal kull ettaru.
L-ispazju bejn ir-ringieli ma jistax jaqbeż iż-żewġ metri, u l-ispazju bejn dielja u oħra fl-istess ringiela ma jistax ikun inqas minn 0,80 metru.
Ir-regoli dwar l-irmondar: l-irmondar huwa obbligatorju.
Dan isir mhux aktar tard mill-istadju tal-weraq miftuħ (stadju 9 ta’ Lorenz).
Id-dwieli jinżabru bit-tekniki li ġejjin: — irmondar b’żewġ fergħat, Guyot doppju jew żabra “médocaine”, b’mhux aktar minn 5 rimjiet għal kull fergħa; — Guyot sempliċi u Guyot mħallta, b’massimu ta’ 7 rimjiet għal kull dielja; — irmondar b’fergħat qosra, f’forma ta’ mrewħa b’erba’ fergħat jew b’żewġt izkuk, b’massimu ta’ 12-il rimja għal kull dielja.
5.2.
Rendimenti massimi għal kull ettaru 1.
65 ettolitru għal kull ettaru
6.
Definizzjoni taż-żona demarkata Il-ħsad tal-għeneb, il-vinifikazzjoni, il-produzzjoni u l-maturazzjoni tal-inbejjed isiru fit-territorju tal-communes li ġejjin tad-département ta’ Gironde, fuq il-bażi tal-kodiċi ġeografiku uffiċjali tal-1 ta’ Jannar 2021: Arcins, Arsac, Avensan, Bégadan, Blaignan-Prignac, Blanquefort, Castelnau-de-Médoc, Cissac-Médoc, Civrac-en-Médoc, Couquèques, Cussac-Fort-Médoc, Gaillan-en-Médoc, Grayan-et-l’Hôpital, Jau-Dignac-et-Loirac, Labarde, Lamarque, LesparreMédoc, Listrac-Médoc, Ludon-Médoc, Macau, Margaux-Cantenac, Moulis-en-Médoc, Naujac-sur-Mer, Ordonnac, Parempuyre, Pauillac, Le Pian-Médoc, Queyrac, Saint-Aubin-de-Médoc, Saint-Christoly-Médoc, Saint-Estèphe, SaintGermain-d’Esteuil, Saint-Julien-Beychevelle, Saint-Laurent-Médoc, Saint-Médard-en-Jalles, Saint-Sauveur, Saint-Seurinde-Cadourne, Saint-Vivien-de-Médoc, Saint-Yzans-de-Médoc, Sainte-Hélène, Salaunes, Soulac-sur-Mer, Soussans, Le Taillan-Médoc, Talais, Valeyrac, Vendays-Montalivet, Vensac, Le Verdon-sur-Mer u Vertheuil.
7.
Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed Cabernet Franc N Cabernet Sauvignon N Carmenère N Cot N - Malbec Merlot N Petit Verdot N
8.
Deskrizzjoni tar-rabta/rabtiet Iż-żona ġeografika tad-Denominazzjoni ta’ Oriġini Kkontrollata Médoc tinsab fid-département ta’ Gironde fuq ix-xatt tan-naħa tax-xellug tal-Garonne, imbagħad mill-Gironde sat-Tramuntana ta’ Bordeaux.
Din iż-żona tal-vitikultura talpeniżola tal-Médoc tinfirex fuq kważi 80 kilometru mit-Tramuntana għan-Nofsinhar u ftit aktar minn għaxar kilometri mil-Lvant għall-Punent u testendi fuq 50 commune.
In-naħa tax-xmara tar-reġjun tal-Médoc tiddistingwi ruħha minn varjazzjonijiet staġunali moderati u xita moderata ħafna għal klima Atlantika.
Għalkemm il-pożizzjoni fit-Tramuntana taż-żona ġeografika tagħmel il-klima inqas sħuna milli fin-Nofsinhar tal-peniżola, tinżel inqas xita.
Dawn il-fatturi klimatiċi favorevoli għall-vitikultura huma dovuti għall-effett termali regolatorju ġġenerat mill-preżenza tal-Oċean Atlantiku fil-Punent, u l-estwarju tal-Gironde fil-Lvant.
Il-klima oċeanika, akkumpanjata f’ċerti snin minn perjodi ta’ pressjoni baxxa u ftit xita fil-ħarifa, jew inkella ħarifa sħuna u xemxija ħafna, toħloq effett ta’ “vendemmja” notevoli.
Il-pajsaġġi tal-vinji li jirriżultaw huma kkaratterizzati minn art mhux wieqfa ħafna (altitudni ta’ bejn 3 metri u 50 metru), ikkonfinata mill-foresta fil-Punent u mill-estwarju tal-Gironde fil-Lvant.
Min-Nofsinhar għat-Tramuntana, jinsabu għoljiet żgħar taż-żrar vitikoli delimitati mix-xmajjar (“jalles”) u żoni mistagħdra mhux vitikoli.